Cinemascope Highlights of 2009 - Astrodienst Guest user u1335629216
30-Apr-2016, 23:53 UT/GMT Meet Amazing Americans Workbook: George Washington Carver by LIKE Test Prep, Paperback | Barnes & Noble® B&N Top 100 NY Times Bestsellers
meet amazing americans workbook mark twain VVD Ouder-Amstel: “geen verplaatsing vervuilende auto’s van Amsterdam naar Ouder-Amstel” | Weekblad voor Ouder-Amstel
04-05-2019, 08:14 | Lezersnieuws | Frans Nóg ŉ Eskom-raadslid pak sy tasse | Maroela Media
George Sebulela. Foto: ANA
Nóg ŉ Eskom-raadslid het Vrydag by die kragvoorsiener bedank, glo weens ŉ konflik van belange.
George Sebulela was ŉ onafhanklike, nie-uitvoerende direkteur. Hy is die president en uitvoerende hoof van die globale finansiële dienste groep Sebvest Holdings, en die voormalige sekretaris-generaal van die swart sakeraad (BBC).
Jabu Mabuza, Eskom-voorsitter, het gesê Sebulela se bedanking kom in die lig van regsadvies wat hy ingewin het oor sy voortgesette betrokkenheid by Eskom nadat die raad bewus geword van konflik van belange. Mabuza het egter nie uitgebrei wat presies dié konflik van belange is nie.
“In hierdie verband het mnr. Sebulela die korrekte besluit geneem om uit die raad te bedank en te help om te verseker dat die aanvaarbare standaard van goeie korporatiewe bestuur gehandhaaf word,” het Mabuza gesê.
“Die raad is bewus daarvan dat daar in die media beweer word dat ander direkteure ook vandag uit Eskom se raad bedank het. Hierdie inligting is totaal onwaar.”
Maandag het Thava Govender, die uitvoerende groepshoof vir opwekking, sy bedanking ingedien nadat hy in Maart vanjaar in die posisie aangestel is. Johnny Dladla het ook verlede week as uitvoerende hoof van Eskom Rotek Industries bedank, ŉ Eskom-filiaal wat konstruksie-, instandhoudings- en vervoerdienste verskaf.
Eskom het gesê Pravin Gordhan, minister van openbare ondernemings, is van Sebulela se bedanking in kennis gestel.
Ja nee nou spring die rotte van die sinkende regering skepe en binnekort gaan daar baie wees
Ek neig vaagweg, (lees effentjies) af te lei dat die Guptaniese Vakature Openings gesluit het.
Glo my niemand gaan hom mis nie ?
Betaal bietjie terug ook aangesien jy bewus was van konfliktende belange.
Gaan darem lekker ne. Hou aan tot jy uitgevang word want jy gaan mos nie veel oorkom nie.